oliverkinch/danmarks-statistik huggingface dataset:
Erhvervene forventer at øge investeringer i 2026

22. april 2026

I april er virksomhederne i industrien og serviceerhvervene blevet spurgt til, hvordan de forventer, at niveauet for deres investeringer vil udvikle sig i 2026 sammenlignet med 2025, og hvad der investeres i. For både industri og serviceerhverv er det gennerelle billede, at de samlede investeringer forventes at stige i 2026, udtrykt ved et nettotal for begge erhverv på 11. Når man ser på fordelingen af investeringerne, adskiller de to erhverv sig fra hinanden, da det for industrien kun er i immaterielle investeringer, at der forventes øgede investeringer, mens der generelt forventes lavere investeringer i Maskiner og udstyr og i Land, bygninger og infrastruktur. For serviceerhverv er der forventning om øgede investeringer i alle tre typer, men også her fylder immaterielle investeringer mest.

Konjunkturbarometer for erhvervene  april 2026

22. april 2026 - Nr. 97

Hent som PDF

Næste udgivelse: 22. maj 2026

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Tilbagegang i forbrugertilliden

22. april 2026

Forbrugertillidsindikatoren er i april på minus 18,6, hvilket er en tilbagegang i forhold til marts. Gennemsnittet for de seneste seks måneder ligger på minus 16,1. Tilbagegangen i forbrugertilliden skyldes markante fald i indikatorerne om forbrugernes vurdering af Danmarks nuværende økonomiske situation, samt forbrugernes forventninger til Danmarks og familiens fremtidige økonomiske situation. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  april 2026

22. april 2026 - Nr. 98

Hent som PDF

Næste udgivelse: 21. maj 2026

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Antallet af folkepensionister på højde med 2019

20. april 2026

I december 2025 var der 1.110.000 folkepensionister. Det er en smule højere end niveauet i 2019, hvor det hidtil højeste antal folkepensionister blev registreret. Det er samtidig en stigning på 19.200 folkepensionister siden december 2024. Faldet mellem 2019 og 2023 skyldes især, at den gradvise forøgelse af folkepensionsalderen skete i den periode.

Folke- og førtidspension  2026

20. april 2026 - Nr. 96

Hent som PDF

Næste udgivelse: 19. april 2027

Alle udgivelser i serien: Folke- og førtidspension

Kontakt

Morten Steenbjerg Kristensen, tlf. 20 40 38 73

Kilder og metode

Statistikken om sociale pensioner er baseret på Danmarks Statistiks pensionsregister. Oplysningerne kommer fra de it-systemer, der administrerer udbetaling af social pension.

Vis hele teksten »
« Minimer teksten
Statistik­dokumentation

Folke- og førtidspension (md.)

Del sidens indhold
Tre ud af fem indvandrer for at arbejde eller studere

20. april 2026

I 2025 indvandrede 45.000 personer for at arbejde eller studere. Det svarer til 57 pct. af de personer, der indvandrede i 2025, som ikke havde et dansk eller nordisk statsborgerskab. Andelen af indvandrere, der kommer til Danmark for at arbejde eller studere har ligget mellem 57 pct. og 73 pct. i perioden fra 2016 og frem - bortset fra 2022, hvor der var en stor indvandring fra Ukraine af personer med opholdstilladelse under særloven. I 2025 indvandrede der i alt 78.901 personer, som ikke havde et dansk eller nordisk statsborgerskab.

Asylansøgninger og opholdstilladelser  2025

20. april 2026 - Nr. 95

Hent som PDF

Næste udgivelse: 19. marts 2027

Alle udgivelser i serien: Asylansøgninger og opholdstilladelser

Kontakt

Annemette Lindhardt Olsen, tlf. 20 59 02 47

Kilder og metode

Grundlaget for statistikken er oplysninger fra Udlændingestyrelsen. I denne offentliggørelse anvendes ordet opholdstilladelse som en samlet betegnelse for de forskellige legale muligheder for ophold i Danmark, dvs. opholdstilladelse og EU/EØS-registreringsbevis. Se også emnesiden Indvandrere og efterkommere.

Vis hele teksten »
« Minimer teksten
Statistik­dokumentation

Asylansøgninger og opholdstilladelser
Jordbrugets bytteforhold gik frem i 2025

17. april 2026

Jordbrugets bytteforhold udviste fremgang i 2025 med en stigning på 5 pct. i forhold til 2024. Bytteforholdet beskriver forholdet mellem de priser, som landmændene opnår for deres produkter (salgspriser), og de priser, som de betaler for varer til brug i deres produktion (købspriser). Forbedringen i 2025 skyldes, at priserne på jordbrugets salgsprodukter steg med 6 pct., mens priserne på forbruget i produktionen kun steg med 1 pct.

Jordbrugets prisforhold (år)  2025

17. april 2026 - Nr. 94

Hent som PDF

Næste udgivelse: 16. april 2027

Alle udgivelser i serien: Jordbrugets prisforhold (år)

Kontakt

Simone Thun, tlf. 51 36 92 51

Kilder og metode

Oplysningerne om priser, der enten formidles direkte eller i form af indeks, er som hovedregel indsamlet hos aftagere af jordbrugsprodukter eller hos leverandører af produktionsmidler til landbruget. Priser på ikke-jordbrugsspecifikke produktionsfaktorer er baseret på Danmarks Statistiks generelle prisstatistik. Metoderne følger de retningslinjer, som er fastlagt i EU, og resultaterne indgår i Eurostats databaser. Metoderne indebærer skift af basisår hvert femte år. Pt. er 2020 basisår (2020=100). Årsvægtene er baseret på jordbrugets salg af landbrugsprodukter og køb af produktionsfaktorer i kalenderåret 2020. For salgsprodukter med betydende sæsonvariation i salget er vægtene fordelt på måneder ud fra salgets fordeling. For produktionsfaktorerne er vægtene ligeligt fordelt på måneder.

Vis hele teksten »
« Minimer teksten
Statistik­dokumentation

Priser og prisindeks for jordbrug

Del sidens indhold
Flere vinterferieovernatninger i februar 2026

16. april 2026

I februar, hvor mange holder vinterferie, var der i 2026 i alt 2,5 mio. turistovernatninger, hvilket svarer til en stigning på 4 pct. i forhold til februar 2025. Februarovernatningerne er i perioden 2016-2026 steget med mere end 700.000 overnatninger svarende til 40 pct. Den procentvise stigning i turistovernatninger fra februar 2016 til februar 2026 er højest for feriehusene, der i perioden steg med 44 pct. (210.000 overnatninger), mens den største faktiske stigning er på hotellerne med 335.000 flere overnatninger - svarende til en stigning på 39 pct.

Turistovernatninger i Danmark (md.)  februar 2026

16. april 2026 - Nr. 92

Hent som PDF

Næste udgivelse: 15. maj 2026

Alle udgivelser i serien: Turistovernatninger i Danmark (md.)

Kontakt

Majbrit Holst, tlf. 24 94 08 24

Karina Moric, tlf. 24 78 42 12

Kilder og metode

Se mere på emnesiden Overnatninger og rejser og i statistikdokumentationerne: Overnatninger på hoteller, feriecentre og vandrerhjem, Overnatninger på campingpladser, Overnatninger i lystbådehavne og Feriehusudlejning. Alle tal er i faktiske tal, hvis ikke andet er angivet.

Vis hele teksten »
« Minimer teksten

Del sidens indhold
Fædre holder længere barselsorlov

16. april 2026

Det gennemsnitlige antal dage, som fædre holder orlov med barselsdagpenge, er steget hvert år inden for de sidste ti år. Udviklingen er særlig markant efter indførelsen af øremærket fædreorlov i august 2022. For børn født i 2015 holdt fædre i gennemsnit 29 dages barselsorlov, stigende til 39 dage for fædre til børn født i 2021. I 2023, der var det første hele år efter indførelsen af øremærket fædreorlov, holdt fædre i gennemsnit 72 dages barselsorlov. Fra fødselsårgang 2023 til 2024 er fædres gennemsnitlige antal dage med barselsdagpenge steget yderligere til 77 dage.

Dagpenge ved fødsel  2025

16. april 2026 - Nr. 93

Hent som PDF

Næste udgivelse: 13. april 2027

Alle udgivelser i serien: Dagpenge ved fødsel

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Udbetaling af dagpenge i forbindelse med fødsel administreres af Udbetaling Danmark og ATP, hvorfra statistikkens datagrundlag kommer. Dagpenge udbetales enten til arbejdsgiveren som kompensation for udbetalt løn til en ansat på barsel eller udbetales direkte til borgeren, når der ikke er udbetaling af løn. Forældre til børn født i de enkelte år indgår i statistikken, såfremt barnet har ophold i Danmark senest 14 uger efter barnets fødsel. Forældre, der ikke har været på barselsorlov med udbetaling af dagpenge, indgår i statistikken med nul orlovsdage, såfremt de ville være berettigede til at modtage dagpenge i forbindelse med barnets fødsel. Hovedreglen for at være berettiget er, at indtægtsgrundlaget umiddelbart inden barnets fødsel giver ret til dagpenge på mindst 80 pct. af det højest mulige dagpengebeløb på fødselstidspunktet. Ordene forældre, mor og far skal i statistikken opfattes som begreber. Et forældrepar kan bestå af en kvinde og en mand, to kvinder, to mænd, en enlig kvinde eller en enlig mand. Består et forældrepar af mere end en person, kan de være samboende eller ikke samboende. Efter lovændringen den 2.august 2022 kan et forældrepar i forhold til barsel bestå af mere end to personer. I statistikken vil den kvinde, der har født barnet, få tildelt mor-rollen og alle andre få tildelt far-rollen. Hvis flere deles om far-rollen, summeres dagene, idet dog kun far-rollen med det største antal dage da repræsenterer far-rollen, hvad uddannelse og branche angår.

Vis hele teksten »
« Minimer teksten
Statistik­dokumentation

Barselsdagpenge

Del sidens indhold
Vores materialeforbrug er steget 10 pct. siden 2015

15. april 2026

Det samlede materialeforbrug i dansk økonomi var 143 mio. ton i 2024, hvilket svarer til en stigning på 10 pct. siden 2015. De materialetyper, der fylder mest, er biomasse og ikke-metalliske mineraler. Siden 2015 er forbruget af biomasse steget med 7 pct., og forbruget af ikke-metalliske mineraler er steget med 19 pct. Mængden af metalliske mineraler har udvist en volatil udvikling siden 2015 med nedgang de første år og en efterfølgende vækstperiode frem mod 2022. Fra 2015 til 2024 var der en stigning på 34 pct. Fossil energi er den eneste materialetype, der er faldet siden 2015 - en nedgang på 6 pct. Materialeforbruget opgøres som dansk ressourceindvinding af råstoffer, afgrøder, fangst mv. plus import fratrukket eksport.

Materialestrømsregnskab  2024

15. april 2026 - Nr. 91

Hent som PDF

Næste udgivelse: 19. marts 2027

Alle udgivelser i serien: Materialestrømsregnskab

Kontakt

Maria Skytte Christiansen, tlf. 24 25 42 07

Kilder og metode

Opgørelsen er baseret på en række statistikker om dansk ressourceudvinding samt udenrigshandelsstatistikken.

Vis hele teksten »
« Minimer teksten
Statistik­dokumentation

Materialestrømsregnskab
Lidt flere offentligt forsørgede i 2025

14. april 2026

Fra 2024 til 2025 steg antallet af offentligt forsørgede under folkepensionsalderen, ekskl. modtagere af SU, med 1.200 til 757.800 fuldtidsmodtagere, svarende til en uændret andel på 19 pct. af samtlige 16-66-årige. Fra 2019 til 2020 var der en stigning på 52.400 til 762.700 fuldtidsmodtagere, hvilket bør ses i lyset af COVID-19, som i 2020 medførte markant flere ledige og sygedagpengemodtagere. Siden 2020 har det samlede antal offentligt forsørgede, ekskl. SU, ligget tæt på 760.000.

Offentligt forsørgede under pensionsalderen (år)  2025

14. april 2026 - Nr. 90

Hent som PDF

Næste udgivelse: 14. april 2027

Alle udgivelser i serien: Offentligt forsørgede under pensionsalderen (år)

Kontakt

Carsten Bo Nielsen, tlf. 23 74 60 17

Kilder og metode

Denne opgørelse bygger på datagrundlaget for den årlige statistik over Offentligt forsørgede under folkepensionsalderen fra Danmarks Statistik. Statistikken over offentligt forsørgede dækker alle forsørgelsesydelser for personer der er født 16 år, men endnu ikke har nået deres folkepensionsalder. Fuldtidsmodtagere er beregnet ud fra det samlede antal deltagere på ydelserne og varigheden af den periode, hvor de hver især har modtaget ydelsen.

Vis hele teksten »
« Minimer teksten
Statistik­dokumentation

Offentligt forsørgede under folkepensionsalderen

Del sidens indhold
Elbiler har overhalet dieselbilerne

14. april 2026

Bestanden af elbiler udgjorde 592.600 stk. eller 20,2 pct. af alle personbiler ved udgangen af marts 2026. Bestanden af elbiler er vokset med 205.000 stk. eller 53,0 pct. siden marts 2025. Samtidig med stigningen i elbilbestanden er bestanden af benzin- og dieselbiler faldet. Siden marts sidste år er der 84.000 eller 4,9 pct. færre benzinbiler på vejene, mens der er 61.900 eller 9,9 pct. færre dieselbiler. Bestanden af elbiler er nu højere end bestanden af dieselbilerne, som ved udgangen af marts udgjorde 565.400 stk. Den samlede bestand af personbiler er øget med 2,1 pct. i forhold til marts sidste år og udgør nu 2,932 mio. personbiler.

Nyregistrerede motorkøretøjer  marts 2026

14. april 2026 - Nr. 89

Hent som PDF

Næste udgivelse: 12. maj 2026

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Den offentlige beskæftigelse steg i fjerde kvartal

13. april 2026

Antallet af beskæftigede i offentlig forvaltning og service steg med 3.200 fra tredje kvartal til fjerde kvartal 2025. Det svarer til en stigning på 0,4 pct. Tallene er opgjort i fuldtidsbeskæftigede, og der er taget højde for sæsonmønstre.

Beskæftigelse i offentlig forvaltning og service (kvt.)  4. kvt. 2025

13. april 2026 - Nr. 88

Hent som PDF

Næste udgivelse: 23. juni 2026

Alle udgivelser i serien: Beskæftigelse i offentlig forvaltning og service (kvt.)

Kontakt

Mads Housø Hansen, tlf. 24 43 40 61

Kilder og metode

Statistikken belyser den kvartalsvise udvikling i antal beskæftigede lønmodtagere i offentlig forvaltning og service målt i betalte timer omregnet til fuld tid. Statistikken bygger på arbejdsgivernes indberet¬ninger til SKATs eIndkomst. Oplysningerne kombineres til statistikken med indberetninger af bl.a. kontonumre fra de offentlige lønsystemer med henblik på opgørelsen på formål. Statistikken opgøres udover på formål (COFOG) også på delsektorer.

Vis hele teksten »
« Minimer teksten
Statistik­dokumentation

Offentlig beskæftigelse (kvt.)
Industriens produktion faldt i februar

10. april 2026

I februar faldt industriens produktion med 2,0 pct., og set over perioden december-februar faldt produktionen med 1,9 pct. i forhold til de foregående tre måneder. Ses der bort fra medicinalindustrien faldt produktionen i februar med 0,9 pct. og med 1,1 pct. i perioden december-februar sammenlignet med de foregående tre måneder. Alle tal i denne opgørelse, der omfatter danske industrivirksomheders produktion både i og uden for Danmark, er korrigeret for normale sæsonudsving og prisudvikling.

Industriens produktion og omsætning  februar 2026

10. april 2026 - Nr. 86

Hent som PDF

Næste udgivelse: 7. maj 2026

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Inflationen steg i marts

10. april 2026

I marts steg det samlede forbrugerprisindeks med 1,2 pct. i forhold til samme måned året før. I februar var den tilsvarende stigning 0,7 pct. Den højere inflation i marts i forhold til februar, skyldes hovedsageligt hovedgruppen transport. Under nævnte produktgruppe er det særligt prisstigninger på brændstof, der bidrager til den højere inflation i marts i forhold til februar. Forbrugerprisindekset ekskl. energi og ikke-forarbejdede fødevarer (kerneinflationen) havde en årsstigning på 1,7 pct. i marts, hvilket primært skyldes prisstigninger på husleje. I februar havde kerneinflationen en årsstigning på 1,8 pct.

Forbruger- og nettoprisindeks  marts 2026

10. april 2026 - Nr. 87

Hent som PDF

Næste udgivelse: 11. maj 2026

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Eksporten faldt i februar

9. april 2026

I februar faldt den samlede eksport af varer og tjenester med 3,7 pct. til 167,9 mia. kr. Den samlede import steg med 0,5 pct. til 145,7 mia. kr. Over de seneste tre måneder er den samlede eksport faldet med 3,0 pct., mens importen er faldet med 1,5 pct. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  februar 2026

9. april 2026 - Nr. 85

Hent som PDF

Næste udgivelse: 11. maj 2026

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Flere konkurser og tabte job i marts

9. april 2026

Der var 178 erklærede konkurser i marts blandt aktive virksomheder, når der korrigeres for normale sæsonudsving, og det er 8,6 pct. flere end i februar. Konkurserne medførte 830 tabte job (omregnet til fuld tid) i faktiske tal, hvilket er 29 pct. flere end i februar. I første kvartal var antallet af konkurser i aktive virksomheder 7,7 pct. lavere end i kvartalet før, mens jobtabet var 14,9 pct. lavere.

Konkurser  marts 2026

9. april 2026 - Nr. 84

Hent som PDF

Næste udgivelse: 6. maj 2026

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Det blev 4,3 pct. dyrere at hyre en håndværker i 2025

8. april 2026

Priser på udførelse af renoverings- og vedligeholdelsesopgaver ved boliger og erhvervsejendomme steg med 4,3 pct. i 2025 sammenlignet med 2024. Samtidig faldt købsprisen på et nybygget fritliggende enfamiliehus med 2,1 pct. Dette skyldtes et fald på 3,5 pct. i første kvartal 2025, hvorimod prisniveauet i de efterfølgende kvartaler var stigende.

Producentprisindeks for byggeri  2025

8. april 2026 - Nr. 81

Hent som PDF

Næste udgivelse: 8. april 2027

Alle udgivelser i serien: Producentprisindeks for byggeri

Kontakt

Peter Fink-Jensen, tlf. 21 34 76 92

Kilder og metode

Statistikken om prisudviklingen for enfamiliehuse er baseret på indberettede priser fra typehusfirmaer og oplysninger fra Bygnings- og Boligregistret (BBR). Statistikken om prisudviklingen for renoverings- og vedligeholdelsesopgaver udarbejdes på baggrund af indberettede priser fra håndværksfirmaer.

Vis hele teksten »
« Minimer teksten
Statistik­dokumentation

Producentprisindeks for byggeri af boliger

Producentprisindeks for renovering og vedligeholdelse
Højeste billetsalg til danske film siden 2018

8. april 2026

I 2025 blev der solgt 3,7 mio. biografbilletter til danske film i de danske biografer, hvilket er det højeste antal siden 2018. Der blev i alt solgt 9,9 mio. billetter. Billetsalget til danske film udgjorde dermed 37 pct. af det samlede billetsalg, mens det i 2024 udgjorde 24 pct. Amerikanske film udgjorde dog, med 47 pct., den største andel af billetsalget i 2025. Det samme var tilfældet i de forrige syv år, med undtagelse af årene under COVID-19 i 2020 og 2021, hvor de danske film udgjorde den største andel af billetsalget.

Biografer og film  2025

8. april 2026 - Nr. 82

Hent som PDF

Næste udgivelse: 6. april 2027

Alle udgivelser i serien: Biografer og film

Kontakt

Cecilie Bryld Fjællegaard, tlf. 51 27 86 09

Kilder og metode

Statistikken omfatter spillefilm, som har været vist ved offentlige forestillinger i Danmark. Lukkede forestillinger, forestillinger i forskellige klubber mv. (fx pensionistklubber og børnefilmklubber) er ikke med i opgørelserne. Opgørelsen omfatter ikke Færøerne og Grønland.

Vis hele teksten »
« Minimer teksten
Statistik­dokumentation

Biografer og film

Del sidens indhold
Færre straffelovsafgørelser pr. indbygger

8. april 2026

Antallet af afgørelser efter straffeloven (hoved- og biforhold) pr. 100.000 indbyggere i Danmark er faldet fra 2.695 i 1980 til 2.337 i 2025. Selvom der ses en stigende tendens fra 2007 og frem ligger antallet af afgørelser efter straffeloven forsat lavere end i 1980, som er det første år statistikken om afgørelser har data fra.

Domme for kriminalitet  2025

8. april 2026 - Nr. 83

Hent som PDF

Næste udgivelse: 23. marts 2027

Alle udgivelser i serien: Domme for kriminalitet

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Domme

Del sidens indhold
Lavere driftsresultat for akvakultur i 2024

31. marts 2026

Driftsresultatet for opdræt af fisk og skaldyr i danske akvakulturanlæg blev i alt på 84 mio. kr. i 2024 - en tilbagegang på 20 mio. kr. eller 19 pct. fra 2023 til 2024. Anlæg med middelhøj eller høj recirkulation af vand stod for 39 mio. kr. svarende til 46 pct. af det samlede driftsresultat i 2024. Havbrugenes andel udgjorde 28 mio. kr. eller 34 pct. Anlæg med ingen eller lav recirkulation af vand bidrog med 14 mio. kr. svarende til 17 pct. Driftsresultatet for landbaserede anlæg med middelhøj eller høj recirkulation af vand var størst i 2024 set over årene 2020 til 2024. I samme periode var driftsresultatet for havbrug mindst i 2024.

Regnskabsstatistik for akvakultur  2024

31. marts 2026 - Nr. 79

Hent som PDF

Næste udgivelse: 24. marts 2027

Alle udgivelser i serien: Regnskabsstatistik for akvakultur

Kontakt

Michael Brogaard, tlf. 51 62 70 89

Kilder og metode

Statistikken er baseret på regnskabsoplysninger for akvakulturvirksomheder indhentet fra erhvervets revisorer. Regnskaberne følger virksomhedernes regnskabsår. Desuden anvendes data fra Fiskeristyrelsens akvakulturregister og fra Miljøstyrelsen.

Vis hele teksten »
« Minimer teksten
Statistik­dokumentation

Regnskabsstatistik for akvakultur
900 flere lønmodtagere i januar

31. marts 2026

Lønmodtagerbeskæftigelsen steg i januar med 900 personer. Det svarer til en stigning på under 0,1 pct. I januar havde 3.079.500 personer et lønmodtagerjob. I sektoren virksomheder og organisationer, som primært består af private virksomheder, var antallet af lønmodtagere 700 personer højere end i december. I sektoren offentlig forvaltning og service steg antallet af lønmodtagere i januar med 200 personer. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  januar 2026

31. marts 2026 - Nr. 78

Hent som PDF

Næste udgivelse: 28. april 2026

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
BNP-vækst på 2,9 pct. i 2025

31. marts 2026

Bruttonationalproduktet (BNP) steg med 0,2 pct. i fjerde kvartal 2025, når der korrigeres for prisudvikling og sæsonbevægelser. BNP-væksten i fjerde kvartal og for hele 2025 er dermed uændret i forhold til første opgørelse og steg således med 2,9 pct. for hele året. Fordelingen af væksten på brancher og især efterspørgselskomponenter er dog ændret, som følge af indarbejdelsen af ny information herunder opdaterede kilder Den økonomiske udvikling i 2025 er fortsat i høj grad præget af vækst i medicinalindustrien. I fjerde kvartal trak medicinalindustrien ned i væksten, mens den øvrige økonomi, målt ved bruttoværditilvæksten ekskl. medicinalindustrien, havde en fremgang på 1,2 pct. Opgørelsen af nationalregnskabet for fjerde kvartal 2025 er fortsat behæftet med øget usikkerhed. Denne usikkerhed vedrører primært fordelingen af væksten på efterspørgselskomponenter og ikke den samlede BNP-vækst og fordelingen på brancher. Læs mere om usikkerhed og revisioner under Særlige forhold.

Nationalregnskab  4. kvt. 2025 revideret

31. marts 2026 - Nr. 80

Hent som PDF

Næste udgivelse: 20. maj 2026

Alle udgivelser i serien: Nationalregnskab

Kontakt

 Jonas Dan Petersen, tlf. 30 57 18 26

Emma Gabriel, tlf. 21 19 39 76

Kilder og metode

Det kvartalsvise nationalregnskab udarbejdes på grundlag af stort set al konjunkturstatistik, der beskriver delområder inden for økonomi og beskæftigelse. Ved at kombinere disse statistikker med nationalregnskabssystemets begrebsapparat bliver det muligt at afstemme de forskellige oplysninger til et samlet billede. Læs mere i statistikdokumentationen. Læs også en uddybende dokumentation af kilder og  metoder på www.dst.dk/nationlregnskab.

Vis hele teksten »
« Minimer teksten
Statistik­dokumentation

Nationalregnskab: Kvartalsvist
Husholdningerne sparede lidt mere op i 2025

31. marts 2026

I 2025 sparede husholdningerne 8,8 pct. af deres disponible indkomst op. Dermed sparede husholdninger lidt mere op end i 2024, hvor opsparingsandelen var 8,6 pct. Stigningen i opsparingsandelen skyldes, at de disponible indkomster steg med 8,3 mia. kr. mere end det private forbrug. Hvor disponibel indkomst steg med 69,3 mia. svarende til 5,0 pct., steg privatforbruget med 61,0 mia. kr., svarende til 4,8 pct.

Sektorfordelt nationalregnskab  4. kvt. 2025

31. marts 2026 - Nr. 77

Hent som PDF

Næste udgivelse: 30. juni 2026

Alle udgivelser i serien: Sektorfordelt nationalregnskab

Kontakt

Ulla Ryder Jørgensen, tlf. 51 49 92 62

Ivanna Blagova, tlf. 30 34 41 52

Kilder og metode

Sektorregnskabernes vigtigste kilder er den økonomiske aktivitet, der opgøres i nationalregnskabet, regnskabsoplysninger for stat, kommuner og finansielle selskaber, betalingsbalancens løbende poster og kapitalposter samt finansiel statistik vedr. transaktioner og omvurderinger. Læs mere i vores statistikdokumentation af sektorregnskabernes ikke-finansielle konti og sektorregnskabernes finansielle konti. Læs også en uddybende dokumentation af kilder og metoder af det kvartalsvise nationalregnskab på www.dst.dk/nationalregnskab.

Vis hele teksten »
« Minimer teksten
Statistik­dokumentation

Nationalregnskab, finansielle konti

Nationalregnskab: Institutionelle sektorer
Prisudviklingen i 2025 blev anført af ejerlejligheder

30. marts 2026

I 2025 var ejerlejligheder den boligtype, der oplevede den største prisstigning på landsplan. Sammenlignet med 2024 steg priserne på ejerlejligheder i gennemsnit med 10,7 pct. Enfamiliehuse blev 6,0 pct. dyrere, mens sommerhuspriserne steg med 4,8 pct.

Ejendomssalg (kvt.)  4. kvt. 2025

30. marts 2026 - Nr. 75

Hent som PDF

Næste udgivelse: 29. juni 2026

Alle udgivelser i serien: Ejendomssalg (kvt.)

Kontakt

Annette Nielsen, tlf. 20 37 79 11

Jakob Holmgaard, tlf. 24 87 64 56

Kilder og metode

Prisudviklingen
er beregnet ud fra forholdet mellem den officielle ejendomsvurdering og den
faktiske købesum. Metoden er nærmere beskrevet i statistikdokumentationen og på emnesiden.

Vis hele teksten »
« Minimer teksten
Statistik­dokumentation

Ejendomssalg

Del sidens indhold
Bedre driftsresultat for fiskerne i 2024

30. marts 2026

Driftsresultatet for danske fiskere blev i gennemsnit på 1,4 mio. kr. pr. fartøj i 2024. Det var 546.000 kr. eller 63 pct. mere end i 2023 og første fremgang siden 2020.

Regnskabsstatistik for fiskeri  2024

30. marts 2026 - Nr. 74

Hent som PDF

Næste udgivelse: 18. november 2026

Alle udgivelser i serien: Regnskabsstatistik for fiskeri

Kontakt

Charlotte Spliid Hansen, tlf. 29 41 97 76

Kilder og metode

Statistikken omfatter dansk erhvervsfiskeri. Enheden i statistikken er et fartøj. I denne sammenhæng er et fartøj defineret som en regnskabsenhed. En regnskabsenhed består som hovedregel af et fartøj med selvstændigt regnskab. En regnskabsenhed kan i visse tilfælde indeholde flere fartøjer - eksempelvis hjælpefartøjer eller fartøjer, som hver for sig ellers ikke ville indgå i populationen. Populationen omfatter de enheder, som har en driftsmæssig aktiv periode på mindst seks måneder samt en årsomsætning over tærskelniveauet på 270.000 kr. Læs mere om kilder og metoder i statistikdokumentationen.

Vis hele teksten »
« Minimer teksten
Statistik­dokumentation

Regnskabsstatistik for fiskeri

Del sidens indhold
Transport bidrager til vækst i serviceproduktionen

30. marts 2026

Produktionen i serviceerhvervene steg 1,9 pct. i fjerde kvartal 2025 i forhold til tredje kvartal. Transport steg 3,7 pct. og bidrog til stigningen i det samlede indeks. Serviceerhvervene ekskl. transport steg 0,8 pct., hvor væksten primært blev reduceret af ejendomshandel og udlejning, der bidrog med et fald på 13,4 pct. Tallene er korrigeret for sæsonudsving og antallet af handelsdage.

Serviceerhvervenes produktion og omsætning  4. kvt. 2025

30. marts 2026 - Nr. 76

Hent som PDF

Næste udgivelse: 29. juni 2026

Alle udgivelser i serien: Serviceerhvervenes produktion og omsætning

Kontakt

Lina Maria Pedersen, tlf. 51 68 72 80

Heidi Sørensen, tlf. 24 79 86 81

Kilder og metode

Kvartalsindeksene er simple gennemsnit over de tre måneder, der indgår i kvartalet. Metoden til at danne indeks på måneder er beskrevet i statistikdomumentationen.

Vis hele teksten »
« Minimer teksten
Statistik­dokumentation

Serviceerhvervenes produktion og omsætning

Del sidens indhold
Stigning i danske fartøjers landinger i 2025

27. marts 2026

Værdien af fisk samt krebs- og bløddyr landet fra danske fartøjer var på 3,53 mia. kr. i 2025. Det var 397 mio. kr. eller 13 pct. mere end i 2024. Mængden var på 517.000 ton i 2025. Det var 53.000 ton eller 12 pct. mere end året før. Landingsværdien var den næsthøjeste i 2025 set over årene 2016-2025. Det var først og fremmest industrifisk, som bidrog til den samlede stigning i værdien af landinger.

Fiskeriets struktur og landinger  2025

27. marts 2026 - Nr. 72

Hent som PDF

Næste udgivelse: 2. april 2027

Alle udgivelser i serien: Fiskeriets struktur og landinger

Kontakt

Charlotte Spliid Hansen, tlf. 29 41 97 76

Kilder og metode

Grundlaget for fartøjsstatistikken er Fiskeristyrelsens (FST) register over fiskerfartøjer pr. 31. december. Landingsstatistikken udarbejdes på basis af FST's register for handel med fisk, krebs- og bløddyr i første omsætningsled, suppleret med data fra fartøjernes logbøger. 

Vis hele teksten »
« Minimer teksten
Statistik­dokumentation

Danske fiskerfartøjer
Ledigheden steg til 3,1 pct. i februar

27. marts 2026

Fra januar til februar steg ledigheden med 3.200 fuldtidspersoner. Hermed er ledigheden for februar opgjort til 93.700 fuldtidspersoner, hvilket svarer til en ledighedsprocent på 3,1 pct. af arbejdsstyrken. I februar steg antallet af ikke-aktiverede ledige med 3.100 og antallet af aktiverede ledige med 100. Samtlige ledighedstal i denne artikel er sæsonkorrigeret, omregnet til fuldtidspersoner og afrundet til hele 100.

Arbejdsløsheden (md.)  februar 2026

27. marts 2026 - Nr. 70

Hent som PDF

Næste udgivelse: 30. april 2026

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Stigning i den offentlige finansielle nettoformue

27. marts 2026

Ændret 27. marts 2026 kl. 09:03

Der var desværre fejl i et enkelt tal i tredje afsnit. Tallet er rettet og markeret med rød.

Vis hele teksten »
« Minimer teksten

Den offentlige finansielle nettoformue steg med 49,4 mia. kr. fra tredje til fjerde kvartal i 2025. Dermed udgør nettoformuen 828,4 mia. kr. ved udgangen af kvartalet. Denne stigning kan forklares af positive omvurderinger på statens aktier og ejerandele samt negative omvurderinger af statens gæld i langfristede værdipapirer. I løbet af 2025 er nettoformuen steget med 131 mia. kr., hvilket primært kan tilskrives et offentligt overskud på 88,5 mia. kr. samt førnævnte omvurderinger.

Offentligt kvartalsregnskab  4. kvt. 2025

27. marts 2026 - Nr. 71

Hent som PDF

Næste udgivelse: 26. juni 2026

Alle udgivelser i serien: Offentligt kvartalsregnskab

Kontakt

Jacob König, tlf. 40 40 58 41

Ida Balle Rohde, tlf. 61 24 24 85

Statistik­dokumentation

Offentligt underskud og gæld i EU-landene

Offentlige finanser

Finansielle konti for offentlig forvaltning og service

Del sidens indhold
Flere asbestfrie tage i 2025

27. marts 2026

I løbet af 2025 steg antallet af bygninger med 31.000, så der pr. 1. januar 2026 står 4,95 mio. bygninger i Danmark. Arealet af bygningernes tage dækker nu 628,8 mio. m2, hvilket er 1,7 mio. m2 mere end 1. januar 2025 svarende til en stigning på 0,3 pct. Det er stadig tage lavet af fibercement, inkl. asbest, der fylder mest, selvom tallet er faldende. Kategorien, der dækker over tage, som kan indeholde asbest, men ikke nødvendigvis gør det, dækker nu 200,0 mio. m2, hvilket er 2,5 pct. lavere end i 2025 og en reduktion på 5,2 mio. m2. Arealet af tage lavet af fibercement (asbestfri) er steget med 4,1 pct. siden sidste år, så det nu er 53,6 mio. m2, der dækkes af fibercementtage, der helt sikkert er asbestfri.

Bestanden af bygninger  1. januar 2026

27. marts 2026 - Nr. 73

Hent som PDF

Næste udgivelse: 1. april 2027

Alle udgivelser i serien: Bestanden af bygninger

Kontakt

Kasper Emil Freiman, tlf. 23 45 47 32

Majbrit Holst, tlf. 24 94 08 24

Kilder og metode

Opgørelsen over bygningsbestanden er foretaget ved udtræk fra Bygnings- og Boligregistret (BBR).

Vis hele teksten »
« Minimer teksten
Statistik­dokumentation

Bygningsopgørelsen
En tredjedel af årets bogsalg lå i 4. kvartal

26. marts 2026

I 2025 blev der solgt 9 mio. bøger i styksalg fra fysiske boghandlere og som websalg. Mere end en tredjedel af styksalget (37 pct.), som er ekskl. streaming, foregik i 4. kvartal, hvor der blev solgt 3,3 mio. bøger. At salget er størst sidst på året er en tendens, der også ses i tidligere år. Ud af de 9 mio. solgte bøger i 2025 udgjorde børne- og ungelitteratur 2,8 mio. (31 pct.), mens faglitteratur og skønlitteratur udgjorde hhv. 2,6 mio. (29 pct.) og 2,5 mio. (28 pct.) solgte bøger.

Bogsalg  2025

26. marts 2026 - Nr. 69

Hent som PDF

Næste udgivelse: 17. marts 2027

Alle udgivelser i serien: Bogsalg

Kontakt

Christian Max Gustaf Törnfelt, tlf. 21 63 60 20

Kilder og metode

Bogsalgsstatistikken er baseret på transaktionsdata fra de største forhandlere af fysiske bøger, der er beriget med metadata fra DBK (Bogportalen) og Publizon. Kategorierne i Statistikbanken er dannet ved hjælp af disse metadata. Læs mere om kilder og metoder vedrørende undersøgelsen i statistikdokumentationen om bogsalg og på emnesiden om litteratur.

Vis hele teksten »
« Minimer teksten
Statistik­dokumentation

Bogsalg

Del sidens indhold
Overskud på de offentlige finanser i 2025

25. marts 2026

I 2025 var der et overskud på 88,5 mia. kr. på de offentlige finanser. Året før var overskuddet på 130,5 mia. kr. Samlet set steg udgifterne med 84,6 mia. kr. til 1.469,9 mia. kr. i 2025, mens indtægterne steg med 42,6 mia. kr. til 1.558,4 mia. kr. i 2025. Indtægterne fra pensionsafkastskatten er opgjort til 46,7 mia. kr. i 2025, hvilket er på samme niveau som 2024. Stigningen i personskatterne og selskabsskatterne er en af forklaringerne på de øgede indtægter. Nogle af forklaringerne på de øgede udgifter er en stigning i forbrug i produktionen på forsvarsområdet og investeringer på forsvarsområdet samt en stigning i udgifterne til pensioner. I 2025 var der kapitaloverførsel til Ukraine på omkring 15 mia. kr., hvilket er på samme niveau som 2024.

Regnskaber for offentlig forvaltning og service  2025 marts-versionen

25. marts 2026 - Nr. 68

Hent som PDF

Næste udgivelse: 3. juni 2026

Alle udgivelser i serien: Regnskaber for offentlig forvaltning og service

Kontakt

Martin Rasmussen, tlf. 24 77 42 71

Ida Balle Rohde, tlf. 61 24 24 85

Kilder og metode

Opgørelsen er udarbejdet inden for rammerne af Databasen for Integrerede Offentlige Regnskaber (DIOR). Det betyder, at de regnskabs- og budgetdokumenter, som ligger til grund, foreligger med nationalregnskabskoder på et meget detaljeret niveau. Det er muligt at få adgang til disse informationer mod betaling.

Vis hele teksten »
« Minimer teksten
Statistik­dokumentation

Offentlige finanser

Del sidens indhold
Detailsalget faldt en smule i februar

25. marts 2026

Det samlede detailsalg faldt 0,3 pct. fra januar til februar, når der korrigeres for prisudvikling, normale sæsonudsving og effekten af handelsdage. Ser man på tre-måneders perioden december-februar var der ligeledes tale om et fald på 0,4 pct. i forhold til perioden september-november. I seneste offentliggørelse overgik detailomsætningsindekset til at følge Dansk Branchekode 2025. Denne offentliggørelse tager et nærmere kig på udvalgte branchegrupper og deres udvikling.

Detailomsætningsindeks  februar 2026

25. marts 2026 - Nr. 67

Hent som PDF

Næste udgivelse: 24. april 2026

Alle udgivelser i serien: Detailomsætningsindeks

Kontakt

Nina Thøgersen, tlf. 21 20 32 67

Kim Larsen, tlf. 81 75 12 42

Kilder og metode

Detailsalget er et mængdeindeks korrigeret for prisudvikling, normale sæsonudsving og effekten af handelsdage. Varegruppernes vægt i indekset var i 2021: fødevarer og andre dagligvarer 43,4 pct., beklædning mv. 6,8 pct., andre forbrugsvarer 49,8 pct. Stikprøve, beregningsmetoder m.m. er beskrevet i statistikdokumentationen om detailomsætningsindeks. Se også  emnesiden Detailomsætningsindeks.

Vis hele teksten »
« Minimer teksten
Statistik­dokumentation

Detailomsætningsindeks

Del sidens indhold
De yngste biler bor i Hørsholm

24. marts 2026

De nyeste biler med en privat bruger findes i Hørsholm Kommune, hvor bilernes gennemsnitsalder var 8,6 år pr. 1. januar 2026. På Ærø er privatbilerne ældst med en gennemsnitsalder på 15,4 år tæt fulgt af Samsø med 14,5 år - to år ældre end bornholmernes biler, som er tredjeældst. Gennemsnitsalderen for privatbiler er generelt lavest i Øst- og Nordsjælland, Århusområdet og Aalborg. Mønstret er stort set uforandret i forhold til sidste år. Gennemsnitsalderen for de private brugeres biler i hele landet er 10,3 år, mens erhvervsbrugernes er 5,3 år. For et år siden var gennemsnitsalderen hhv. 10,2 år og 5,1 år. Bilerne er samlet set i gennemsnit 10,0 år mod 9,8 år for et år siden.

Motorparken  1. januar 2026

24. marts 2026 - Nr. 66

Hent som PDF

Næste udgivelse: 18. marts 2027

Alle udgivelser i serien: Motorparken

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Statistik­dokumentation

Bilregistret og opgørelser herfra

Del sidens indhold
Fortsat meget få arbejdsstandsninger

23. marts 2026

I 2025 var der 4.700 tabte arbejdsdage på det danske arbejdsmarked, som følge af arbejdsstandsninger i form af strejker og lockouts. Det er 200 flere tabte arbejdsdage end i 2024, som havde det hidtil laveste antal tabte arbejdsdage siden statistikkens start i 1996.

Arbejdsstandsninger  2025

23. marts 2026 - Nr. 65

Hent som PDF

Næste udgivelse: 23. marts 2027

Alle udgivelser i serien: Arbejdsstandsninger

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Statistik­dokumentation

Arbejdsstandsninger

Del sidens indhold
Forbrugertilliden stadig negativ og relativt stabil

23. marts 2026

Forbrugertillidsindikatoren er i marts på minus 13,8, hvilket er et nøk nedad i forhold til februar. Indikatoren har dog været relativt stabil i de sidste tre måneder. Gennemsnittet for de seneste seks måneder ligger på minus 16,2. Den lille ændring i forbrugertilliden skyldes hovedsageligt, at indikatoren om Danmarks fremtidige økonomiske situation er gået tilbage, samtidig med at indikatorerne om familiens fremtidige økonomiske situation, samt anskaffelse af større forbrugsgoder er gået frem. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  marts 2026

23. marts 2026 - Nr. 64

Hent som PDF

Næste udgivelse: 22. april 2026

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Tre af fire erhverv forventer stigende beskæftigelse

20. marts 2026

Når virksomhederne bliver spurgt, hvordan de forventer, at deres beskæftigelse udvikler sig de kommende tre måneder, er der inden for bygge og anlæg, detailhandel og serviceerhverv flere, der forventer stigning end fald. I industrien er den udbredte forventning derimod, at beskæftigelsen vil falde de kommende tre måneder, udtrykt ved et nettotal på -10. Serviceerhvervene ser mest positivt på den fremtidige beskæftigelse med et nettotal på 9, og de fastholder dermed en forventning om stigende beskæftigelse, der har varet uafbrudt siden februar 2024. For detailhandel samt bygge og anlæg holder nettotallene sig svagt positive i marts. I løbet af det seneste år har både detailhandel, bygge og anlæg samt industrien undervejs haft negative beskæftigelsesforventninger.

Konjunkturbarometer for erhvervene  marts 2026

20. marts 2026 - Nr. 63

Hent som PDF

Næste udgivelse: 22. april 2026

Alle udgivelser i serien: Konjunkturbarometer for erhvervene

Kontakt

Simon Bolding Halifax, tlf. 51 29 21 91

Bo Eriksen, tlf. 61 50 41 27

Kilder og metode

Metoden er beskrevet i statistikdokumentationerne for de respektive konjunkturbarometre. Kun tidsserier, der udviser en klar sæsoneffekt, er korrigeret for sæsonudsving. Nettotal udtrykker forskellen mellem procentandelene af virksomheder, vægtet efter beskæftigelse, der har angivet hhv. positive og negative forventninger.

Vis hele teksten »
« Minimer teksten
Statistik­dokumentation

Konjunkturbarometer for erhvervene

Del sidens indhold
Stigning i transportarbejdet afslutter 2025

19. marts 2026

Det samlede transportarbejde (gods gange distance) med danske lastbiler steg 3,6 pct. i fjerde kvartal 2025 sammenlignet med kvartalet før og endte på 4,2 mia. tonkm, når der korrigeres for sæsonudsving. Det nationale transportarbejde faldt dog med 1 pct., mens den internationale transport trak op med en stigning på 37,6 pct.

Godstransport med danske lastbiler  4. kvt. 2025

19. marts 2026 - Nr. 62

Hent som PDF

Næste udgivelse: 17. juni 2026

Alle udgivelser i serien: Godstransport med danske lastbiler

Kontakt

Henriette Erichsen, tlf. 29 77 56 38

Peter Ottosen, tlf. 30 42 91 91

Kilder og metode

Transportarbejdet er opgjort i måleenheden tonkm, som udtrykker produktet af varepartiets vægt og den tilbagelagte afstand med lastbilen. En tonkm er således det arbejde, der foregår, når et ton flyttes en km. Usikkerheden på det samlede transportarbejde for et kvartal er ca. +/- 6 pct. 

Vis hele teksten »
« Minimer teksten
Statistik­dokumentation

Godstransport med lastbiler
Mere mælk, men mindre økologi

18. marts 2026

Der blev indvejet 1.254 mio. kg konventionel mælk og 140 mio. kg økologisk mælk på mejerierne i fjerde kvartal 2025. Dermed steg den samlede produktion af mælk med 2 pct., mens den økologiske produktion faldt med 5 pct. i forhold til samme kvartal i 2024. Den økologiske mælkeproduktion er dermed tilbage på niveau med produktionen i 2017. Den seneste opgørelse over bestanden af kvæg den 31. december 2025 viste, at der var 548.000 malkekøer, hvoraf hver tiende malkeko var økologisk. Se Hver tiende kreatur er økologisk (Nyt fra Danmarks Statistik 2025:26). Der var 575.000 malkekøer den 31. december 2017.

Animalsk produktion (halvårlig, kvartal)  1. januar 2026

18. marts 2026 - Nr. 61

Hent som PDF

Næste udgivelse: 14. september 2026

Alle udgivelser i serien: Animalsk produktion (halvårlig, kvartal)

Kontakt

Mona Larsen, tlf. 24 81 68 47

Kilder og metode

Oplysningerne om mængder indsamles hos aftagerne af animalske produkter, Fødevare- styrelsen og Landbrug & Fødevarer. Eksporten opgøres i den officielle udenrigshandelsstatistik, suppleret med oplysninger fra landbrugets afgiftsfonde. Slagtningerne hos producenterne fastsættes skønsmæssigt.

Vis hele teksten »
« Minimer teksten

Del sidens indhold
Stigning i ofre for anmeldte forbrydelser

17. marts 2026

I 2025 var der 68.623 ofre for anmeldte personfarlige forbrydelser. Det svarer til en stigning på 8 pct. i forhold til 2024. Stigningen ses i alle overordnede kategorier, hvor seksualforbrydelser steg 7 pct. fra 5.382 til 5.776, voldsforbrydelser steg 9 pct. fra 29.901 til 32.536, ejendomsforbrydelser, som omfatter tyveri, afpresning og røveri, steg 5 pct. fra 21.649 til 22.690 mens andre forbrydelser, som omfatter æreskrænkelser og overtrædelse af tilhold, steg 12 pct. fra 6.794 til 7.621. Set over de seneste ti år er antallet af ofre for personfarlige forbrydelser faldet med 16 pct. fra 81.504 i 2016 til 68.623.

Ofre for kriminalitet  2025

17. marts 2026 - Nr. 60

Hent som PDF

Næste udgivelse: 17. marts 2027

Alle udgivelser i serien: Ofre for kriminalitet

Kontakt

Iben Pedersen, tlf. 23 60 37 11

Jonas Ellemand, tlf. 24 90 74 98

Statistik­dokumentation

Ofre for anmeldte forbrydelser

Del sidens indhold